อยากจะสอบถามว่ามีอาการคัวตามมือและลำตัวมันเ,ปนอาการของอะไรค้ะ
สวัสดีค่ะ,อาการคันตามตัวและมือ อาจเกิดได้จาก1. โรคทางผิวหนังต่างๆ เช่น- การแพ้หรือระคายเคืองจากสารเคมีต่างๆ มักจะมีผื่นให้เห็น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น เป็นต้น- ติดเชื้อราที่ผิวหนัง มักมีผื่นให้เห็นเช่นกัน โดยมีได้หลายลักษณะ- ผิวแห้ง จากการอาบน้ำร้อนจัดบ่อยๆ ใช้สบู่ฟอกรุนแรง อากาศหนาว เป็นต้น- โรคผิวหนังอักเสบชนิดต่างๆ ่จะเห็นรอยโรคแบบต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น ก็จะต้องมีอาการอื่นๆ ร่วมด้วย3. สาเหตุทางจิตใจ เช่น เครียด วิตกกังวล ย้ำคิดย้ำทำ ซึมเศร้า เป็นต้นในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ หากอาการไม่ดีขึ้น หรือผิวหนังมีผื่นขึ้น ควรไปพบแพทย์เพื่อหาสาเหตุค่ะ